Държавен вестник, бр. 89, 2024 г., стр. 31

БРОЙ  89	
Д Ъ Р Ж А В Е Н  В Е С Т Н И К 	
СТР.  31   
ние не се засягат или накърняват по никакъв 
начин. Това Гаранционно споразумение обаче 
след това ще бъде изменено от страните по 
такъв начин, че да се постигне, без нару­
шаване на закона, намерението на страните 
по отношение на тази отделена разпоредба.
Член 19
Без отказ от права
Никакъв пропуск или забавяне, или едно­
кратно или частично упражняване от страна 
на Бенефициера на което и да е от неговите 
права или средства за защита съгласно нас­
тоящото Гаранционно споразумение няма да 
се тълкува като отказ от такова право или 
средство за защита и Бенефициерът няма да 
носи отговорност за такъв пропуск, забавяне 
или еднократно или частично изпълнение на 
такова право и средство за защита.
Член 20
Прихващане
Бенефициерът може да прихване всяко 
задължение с настъпил падеж, дължимо от 
Гаранта по настоящото Гаранционно споразу­
мение (до степента, до която е действително 
притежавано от Бенефициера) срещу всяко 
задължение (независимо дали е, или не е 
настъпило), дължимо от Бенефициера на 
Гаранта, независимо от мястото на плащане, 
банковия клон или валутата на всяко от за­
дълженията. Ако задълженията са в различни 
валути, Бенефициерът може да конвертира 
всяко задължение в евро. Ако някое задъл­
жение е неликвидирано или неопределено, 
Бенефициерът може да направи прихващане 
в размер, оценен от него добросъвестно като 
сума на това задължение.
Член 21
Изменения
Настоящото Гаранционно споразумение 
не може да бъде изменяно, променяно или 
отменяно освен с писменото съгласие на 
Гаранта и Бенефициера.
Всяко изменение на Договора за финан­
сиране се извършва в писмена форма, при 
предварително писмено одобрение на Гаран­
та, и се подписва от страните.
Член 22
Влизане в сила
Настоящото Гаранционно споразумение 
влиза в сила на датата, на която Бенефициерът 
изпрати писмено уведомление до Гаранта, 
потвърждаващо, че Бенефициерът е получил:
(a) заверено копие от документа за рати­
фикация от Народното събрание на 
Република България на това Гаран­
ционно споразумение;
(b) правно становище, издадено от минис­
търа на правосъдието на Република 
България, във форма и със съдържа­
ние, удовлетворяващи Бенефициера; и
(c) доказателство, че гаранцията по нас­
тоящото Споразумение е в съответ­
ствие с разпоредбите на Договора за 
Европейския съюз относно държавните 
помощи и свързаното с него вторично 
законодателство, както и с българското 
първично и вторично законодателство 
относно държавните помощи и дър­
жавногарантирания дълг.
Член 23
Отказ от суверенен имунитет
Страните по това Споразумение се съгла­
сяват, че това Гаранционно споразумение е 
от търговско естество, и с настоящото се 
задължават да се откажат от всякакви иму­
нитети от юрисдикцията на съдилищата в 
град Люксембург, които те могат да ползват 
сега или по-нататък във всяка Страна, при 
условие обаче, че не се отказват от имунитет 
по отношение на: (а) настоящи или бъдещи 
„помещения на представителството“, както 
са определени във Виенската конвенция за 
дипломатическите отношения, подписана 
през 1961 г., (b) „консулски помещения“, как­
то са определени във Виенската конвенция 
за консулските отношения, подписана през 
1963 г., или (с) военни активи, свързани с 
отбраната на Република България.
До степента, до която не е забранено от 
задължителното право, Гарантът неотменимо 
и безусловно:
(i)  се съгласява да не претендира за 
имунитет от съдебни производства, 
заведени от Бенефициера срещу Га­
ранта във връзка с това Гаранционно 
споразумение, и да гарантира, че няма 
да бъде предявявана такава претенция 
от негово име, при условие обаче, че 
имунитетът не се отменя по отношение 
на: (а) настоящи или бъдещи „поме­
щения на представителството“, както 
са определени във Виенската конвен­
ция за дипломатическите отношения, 
подписана през 1961 г., (б) „консулски 
помещения“, както са определени във 
Виенската конвенция за консулските 
отношения, подписана през 1963 г., 
или (в) свързани с отбраната военни 
активи на Република България; и
(ii) като цяло се съгласява с предоставянето 
на облекчение или със започването 
на правни действия и процедури във 
връзка с производствата, посочени в 
подпараграф (i) по-горе.